वहीं हाईस्कूल में परीक्षा के दौरान पंजीकृत 27,215 छात्रों में से 4284 छात्र परीक्षा छोड़ गए. जबकि बोर्ड की ओर से घोषित परिणाम के अनुसार इसमें 27,213 छात्र पंजीकृत थे, जिनमें से 23,185 ने परीक्षा दी. इस प्रकार परीक्षा के परिणाम में इंटरमीडिएट के 2603 और हाईस्कूल के 256 छात्रों सहित कुल 2859 छात्र बिना परीक्षा दिए ही बढ़ गए. महत्वपूर्ण बात यह है कि परीक्षा में शामिल होने व छात्रों की परीक्षा छोड़े जाने की सूचना बोर्ड की वेबसाइट पर फीड की गई थी. इसकी हार्ड कापी भी विभाग में उपलब्ध है और इसमें संशोधन करना भी संभव नहीं है. बता दें कि 29 अप्रैल को जारी किए गए यूपी बोर्ड के 10वीं और 12वीं के नतीजों में 10वीं की परीक्षाओं में 75.16 फीसदी छात्र-छात्राएं पास हुए. जबकि 12वीं की परीक्षा में 72.43 फीसदी छात्र-छात्राओं को सफलता मिली.